Rikunarita-ORG/Wikinium huggingface dataset:
# Dünastia

|  |  |
| --- | --- |
|  |  *See artikkel räägib üldmõistest; telesarja kohta vaata artiklit Dünastia (telesari)* |

---

Kamehameha dünastia (Hawaiis võimul aastatel 1795–1872) liikmed 1853. aastal
**Dünastia** (kreeka sõnast *δυναστεία*) ehk **valitsejasugu** on rida samast suguvõsast põlvnenud (ja üksteise järel valitsenud) monarhe.

**Dünastiaks** ehk **valitsejasooks** ehk **valitsejasuguvõsaks** nimetatakse ka suguvõsa, millest dünastiasse kuuluvad monarhid on põlvnenud.

Dünastiad on maailma ajaloos märkimisväärselt esindatud. Esimesed valitsejasugud tekkisid koos tsivilisatsiooni tekkega umbes 5000 aastat tagasi ja dünastiad valitsesid 20. sajandini valdavat enamust maailma riikidest. Kuigi dünastiad on tänapäeval sageli kaotanud suurema osa oma poliitilisest võimust, on mitmed suguvõsad säilitanud oma sümboolse rolli riigipeana ning neil on märkimisväärne roll ühiskonnas ja meedias avaliku elu tegelasena. Dünastiate liikmetest kirjutatakse raamatuid, tehakse telesaateid ja mänge ning neist kirjutatakse sageli uudistes.

Dünastia juht on tavaliselt samaaegselt riigi- ja perekonna pea. Ühelt poolt on dünastiad tavaliselt soosinud lähikondlaste võimule saamist riigi juhtkonnas, teisalt on konkurents riigipea ametikoha nimel sageli põhjustanud ka veriseid kokkupõrkeid valitsejasoo esindajate vahel ja põhjustanud rivaalitsemisi suguvõsas.

Dünastiateks ei kutsuta vaid suveräänse riigi eesotsas olnud suguvõsasid, vaid soov oma suguvõsa võimu laiendada on tavaline kogu ühiskonnas. Dünastiatest on räägitud nii vürst- ja hertsogkondade tasanditel, aga tänapäeval on sõna kasutuses ka kirjeldamaks väljapaistvaid perekondi ärimaailmas, poliitikas või mujal ühiskonnas.

Jaapani keiser Hirohito ja Miyake liikmed 1937. aastal
Dünastiad on erinenud tüübilt, sõltudes sugulussuhete ja troonipärimise reeglitest. Dünastiate järgi on nimetatud riike (Osmanite riik, Timuriidide riik) ja valitsejasugu on kasutatud ajamõõtmiseks (seda tehakse senini Jaapanis). Samuti oli paljudes riikides pärinemine dünastia loojast üheks võimu legitiimsuse allikaks.

Maailma vanim järjepidevalt võimul olnud dünastia on Jaapani keisriperekond, mille poolmütoloogiline valitsusperiood algas 660. aastal eKr.

## Etümoloogia

Kreeka sõna "*δυναστεία*" (dynasteia) tähistab üldiselt isandkonda või suveräänsust ja ei viidanud algselt ühe isiku või perekonna valitsemisele. Aristoteles tähistas oma teoses "Poliitika" mõistega "dynasteia" oligarhiat, ehk režiimi, kus käputäis perekondi valitses maad ja taotles pärilikku võimu. Eesti keelde jõudis sõna dünastia saksa keele vahendusel.

## Vaata ka

* Suguvõsa
* Dünastiate loend

## Viited
# Kalur

Kalurid Charles Napier Hemy maalil (1888)
**Kalur** (ekslikult ka kalamees) on kalapüügivahenditega (võrgu, õnge, mõrra vms) kala püüdes elatist teeniv isik.

## Viited